Antibiotiká a meškanie menštruácie
Dobrý deň,môže mi po vybratí antibiotík, konkr.ATB Klacid meškať 11 dní menštruácia?Alebo môžu tieto lieky skresliť výsledok tehotenského testu (posledný pohlavný styk pred mesiacom)? Taktiež som mala CRP 69 a príchod z dovolenky (čiže zmena klímy).
Dobrý deň,
ďakujeme za Vašu otázku.
Meškanie menštruácie môže mať množstvo príčin. Dôvodom môže byť stres, úzkosť, výkyvy hmotnosti, hormonálna nerovnováha, taktiež vami uvedené prekonané ochorenie a iné. Vplyv antibiotík na výsledok tehotenského testu sa nepredpokladá. Presnú príčinu meškajúcej menštruácie môže odhaliť gynekologické vyšetrenie. Preto (aj v prípade negatívneho tehotenského testu) sa obráťte na gynekológa.
Prajem pekný zvyšok dňa.
S pozdravom
PharmDr. Veronika Kiabová